Dominique Crenn

Dominique Crenn (Saint-Germain-en-Laye, Frantzia, 1965eko apirilaren 7a) ekonomialaria eta sukaldaria da, Kaliforniako San Frantziskon ezarria.  Ameriketako Estatu Batuetan hiru Michelin izar jaso zituen lehen emakumea da Atelier Crenn jatetxeagatik.

 Bizitza 

 Familia eta ikasketak 
18 hilabete zituela adoptatu zuten Allain eta Louise Crenn senar-emazte frantziarrek. Aita politikaria eta CCPEko zuzendaria da Parisen. Bere ama administratzailea da eta India, Txina, Japonia eta Vietnamgo elikagaietan sartu zuen, eta haurtzarotik izarrak dituzten jatetxeetan afaltzen zuen erregularki bere aitarekin eta Le Télégramme komunikabiderako lan egiten zuen kritikari frantses batekin. Ekonomian lizentziatura bat egin zuen, eta gero nazioarteko negozioetan masterra.

 Ibilbidea 
21 urterekin San Frantziskora abiatu zen gastronomian murgiltzeko. Inoiz ez zen ostalaritza eskolara joan, ezta sukalde batean lan egin ere. Animatu egin zen, eta Jeremiah Tower bertako chef handiak aukera bat eman zion Stars izeneko jatetxean. Sukalde horretan, Towerrek esaten zion zer plater egin behar zuen, baina errezeta barik.

Bi urteren ostean, Campton Placera joan zen lanera, beti San Frantziskon, eta gero Miyako Hoteleko Yoyo Bistrora, azken hori ere San Frantziskon.

1997 urtean, Jakartako Intercontinental hoteleko jatetxearen ardura hartu zuen, eta Indonesiako lehen sukaldeburua izan zen, brigada guztiz femeninoa zuena, baina herrialdetik ihes egin behar izan zuen 1998 urteko istilu zibiletan. Estatu Batuetara itzuli zen, eta han chef exekutibo lan egiteko kontratatu zuten Manhattan Beach-eko (Los Angeles) Manhattan Country Club-ean eta, gero, Santa Monicako (Kalifornia) Adobe Restaurant and Lounge-n, 2008 urtean Intercontinental Hotelak San Frantziskoko Luce jatetxerako kontratatu bainp lehen.

2011 urtean Atelier Crenn jatetxea zabaldu zuen San Frantziskon, Kalifornian. Han, sukaldaritza frantses tradizionala interpretatu eta berrasmatu zuen, eta arreta berezia jarri zien barazkiei eta itsaskiei. Handik urtebetera lortu zuen lehen izarra, 2014 urtean bigarren izarra lortu zuen eta Estatu Batuetan bi Michelin izar lortu zituen lehen emakumea bihurtu zen. 2015 urtean, Petit Crenn zabaldu zuen eta bere haurtzaroko Bretainiako gastronomian oinarritutako menua eskaini zuen, arrain askorekin. Ez da haragi gorririk edo hegaztirik zerbitzatzen, eta ardoak mahasti organikoetakoak dira.

2016 urtean, munduko emakumezko chef onena izendatu zuten, World's 50 Best restaurant sarikoa. Eta Petit Crenn jatetxe berri onena izendatu zuten.

2018 urteko martxoaren 13an, Bar Crenn zabaldu zuen, Frantziako ardoak eskaintzen zituen taberna bat, ingurumen-erantzukizunaren printzipioetatik hurbil zegoena, baita Alain Ducasse edo Guy Savoy sukaldari frantsesen errezetak ere. Lehen urtean Michelin izar bat lortu zuen.

Netflixeko Chef's Table saioaren bigarren denboraldian agertu da, TEDx hitzaldietan parte hartzen du eta Rebel Chef autobiografia kaleratu du.

Sukaldaritzaren munduko emakumeei dagokienez, Dominique Creenek honako hau nabarmendu du:«Sari honen irabazle askok inspiratu naute, eta horregatik plazer handia da haiekin bat egitea, eta espero dut mundu osoko beste sukaldari batzuk ere motibatzea, gogor lan egin dezaten, sortzaileak izan daitezen eta gauza handiak lor ditzaten.»Dominique Crennek ere espero du bereizketa hori inspirazio iturri izatea emakume gazte guztientzat, sukaldean izan edo beste lanbide batean izan. «Gaur esaten diet: 'Nahi duzuna izan zaitezke, ez du zerikusirik generoarekin [...]. Ez utzi inori zure bidean sartzen.»

 Bizitzzta pertsonala 
Maria Bello aktore estatubatuarrarekin dago bikotean. Parisen hartu zuten konpromisoa, 2019ko abenduan. Urte hartan bularreko minbizia diagnostikatu zioten, gero arintze fasean sartu zen, ordutik, bere gaixotasunaz hitz egiten hasi zen kontzientzia sortzeko.

 Banakako sariak 

 2016an, Munduko emakumezko chef onena, World's 50 Best Restaurant saria.
 2018an, 2018ko Mendebaldeko Chef onena, James Beard Foundation.
 2021ean, Icon Award.

 Erreferentziak 

 Kanpo estekak 

Kategoria:Frantziako sukaldariak
Kategoria:Emakume sukaldariak
Kategoria:Frantziako LGBT pertsonak
Kategoria:LGBT emakumeak
Kategoria:Emakume ekonomialariak